پر گوغیو

پی‌یِر (پِر) گوغیو یا پیرمردی گوغیو (فرانسوی جه: Le Père Goriot) اتِ فرانسوی رومان هسّه کا 1835 سال دله فرانسوی رومان نویسن و نمایش‌نومه نویسن، اُنُغه دو بَلزَک (=بالزاک) (فرانسوی جه: Honoré de Balzac) وره بنوشته و بریم هدائه. رومان آسنی 1819 گدری و پاریس دله کفنه، و 3 تا کاراکتر کا وشون زیوش هئی جه پیوند بخرده یِ خوری هسّه: پیرِمردی گوغیو، جابخرد و مرموز خِلافکار کا ونه نوم ووتغا هسّه و اتِ سادهِ چم حقوق دونش‌جو که ونه نوم اوژین دو غَستینیاک هسّه.

اینتا رومان که  1834 تا 1835 زمسّون دله رسد-رسد و سریالی تنک بیّه، بلزاکِ موهم ترین رومان اشناسی بونه و خله کسون دی این اشِش ره دارِنّه. اینتا کتاب دله یتیمن کش بی‌یه مولف بورده و کاراکتر‌ئونی ره به کار بزئوه که پیشته دی‌یر کتاب‌ئون دله حضور داشته، اتِ تکنیک بالزاکِ داستانی بنویشت‌ئون ره دی‌یر نویسندئون جه متمایز هاکرده. دی‌یر اینکه اینتا رومان شه رئالیست استایل وسّه نومدار هسّه، کا پچیک جزئیات ره کار زَنده تا کاراکتر و پنهونِ معنی‌ئون ره بساجه.

آسنی اون گدری کفنه که بوربون‌ئون خاندان پِئی هاکردنه بمونه فرانسه، کا فرانسه تاریخ دله موهم هسّه و جول-جول تغیر‌ئون فرانسه جامعه دله ایجاد هاکرده. کسونی که خاندنه شه وسّه جول ته اجتماعی رجه و جایگا بئیرِن، هینتا کتابِ اتِ موهم و اصلی مضمون هسّه. پاریس شهر دی شه خِد ره کاراکتر‌ئون سر تاثیر اِلنه، به خصوص جِوونِ دوغَستینیاک، کا فرانسه یِ جنوب وَر آدم هسّه و اونجه گت بیّه. بالزاک، گوغیو ودی‌یِر کاراکتر‌ئونِ جه، خونواده و ویلاج هاکردنِ طبیعت و ذات ره آنالیز کنّه، و اَتِ نومید و بدِ نظر ره این نهاد‌ئون خوری سراق دنه.

اون گدری کا این رومان تنک بیّه ونه خوری نقدکر‌ئون اشِش اتِ‌جور نیّه. اَتی نقدکرئون ونه مولف ره ونه پیچیده کاراکترئون و جزئیات ره توجه هاکردن وسّه تعریف هاکردنه؛ اتی دی‌یر دَسّه دینه کا وره، اینتا یِ وسّه که خله-خله فساد و حرص بزوئِن ره سراق هدائه محکوم هاکردنه. اینتا رومان، بالزاکِ بنویشته‌ئون میون، کتاب خون‌ئونِ دلوس هسّه، اینتا کتاب خله-خله محبوب بیّه و ویشته‌ توم‌ئون فیلم و تیئاتر ونه جا اقتباس بونه. اینتا کتاب اتِ فرانسوی اصطلاح ره شناسا هاکرده: "غَستینیاک"، اتِ آدم کا خانه اجتماعِ کاتی سر لو بوره و شه ارمون وسّه هر کاری ره دس زنّه وه شه-وَر زِرِنگ هسّه.

 منبع 

 24 نوروزه مایِ 1535 تبری، این ولگ اینگلیسی ویکی‌پدیا جه ترجمه بیّه.

رج:فرانسوی کتابون